VNG วิ่งแรง 5% ลุ้นปี 64 กำไรแตะพันลบ. จับตาปี 65 โตต่อ โบรกฯ อัพเป้า 13.20 บ.
VNG วิ่งแรง 5% ราคาแตะ 8.50 บ. ด้วยมูลค่าซื้อขาย 56.21 ลบ. ลุ้นปี 64 กำไรแตะพันลบ. รับรายได้ขายเพิ่มขึ้น จับตาปี 65 โตต่อ รับรู้รายได้จากผลิตภัณฑ์ใหม่ โบรกฯ แนะ “ซื้อ” อัพเป้า 13.20 บ. จากเดิม 10.50 บ.
VNG วิ่งแรง 5% แตะ 8.50 บ. ลุ้นปี 64 กำไรพันลบ. รับรายได้ขายเพิ่มขึ้น จับตาปี 65 โตต่อ รับรู้รายได้ผลิตภัณฑ์ใหม่ โบรกฯ อัพเป้า 13.20 บ.
27 ม.ค. 2565

ผู้สื่อข่าวรายงานว่า ราคาหุ้น บริษัท วนชัย กรุ๊ป จำกัด (มหาชน) หรือ VNG ล่าสุด ณ เวลา 15:20 น. อยู่ที่ 8.50 บาท บวก 0.40 บาท หรือ 4.94% สูงสุดที่ 8.55 บาท ต่ำสุดที่ 8.15 บาท ด้วยมูลค่าซื้อขาย 56.21 ล้านบาท

ทั้งนี้ บล.ไอร่า ระบุในบทวิเคราะห์ (1 ธ.ค.2564) ว่า ประเมินราคาเป้าหมายปี 2565 ของ VNG ที่ 13.20 บาท (เดิม 10.50 บาท) แนวโน้มไตรมาส 4/2564 ชะลอตัวเมื่อเทียบจากปีก่อน ส่วนหนึ่งจากวันหยุดยาวช่วงท้ายปี ทำให้ลูกค้าชะลอรับสินค้า แต่อย่างไรก็ตามคาดโดดเด่นจากขาดทุนสุทธิ 187 ล้านบาท เมื่อไตรมาส 4/2563
โดยเบื้องต้นคาดรายได้ขาย 2,300 – 2,500 ล้านบาท และกำไรสุทธิ 250 – 260 ล้านบาท ขณะที่ทั้งปี 2564 คาดรายได้ขาย 11,471 ล้านบาท เพิ่มขึ้นจากประมาณการก่อนหน้า 10% และคาดกำไรสุทธิ 1,220 ล้านบาท เพิ่มขึ้นจากประมาณการก่อนหน้า 28% และโดดเด่นเมื่อเทียบกับปี 2563 คาดเงินปันผล 0.28 บาท/หุ้น (Payout Ratio 40%) คาดเหลือจ่ายครึ่งหลังปี 2564 ประมาณ 0.18 บาท/หุ้น
ส่วนแนวโน้มปี 2565 เติบโตต่อเนื่อง คาดความต้องการดีขึ้นทั้งส่งออกและในประเทศ พร้อมคาด VNG รับรู้รายได้จากผลิตภัณฑ์ใหม่ (1) Oriented Strand Board – OSB กำลังการผลิต 210.000 ลบม./ปี COD ไตรมาส 4/2564 และ (2)Concrete Forming Plywood คาด COD ไตรมาส 1/2565 ช่วยทดแทนการนำเข้าประมาณ 10,000 ล้านบาท/ปีเน้นขายในประเทศ
ขณะเดียวกัน VNG ปรับปรุงประสิทธิภาพการผลิตต่อเนื่อง สามารถใช้วัตถุดิบเป็นไม้ทั้งต้น ลดความเสี่ยงการขาดแคลนเศษไม้จากโรงเลื่อย รวมถึงโรงไฟฟ้าชีวมวล 9.9MW COD ไตรมาส 4/2564 และ Solar Roof Phase 4 เพิ่มจาก 9MW เป็นประมาณ 12MW ช่วงไตรมาส 2/2565 คาดช่วยลดต้นทุนพลังงาน และแผนลงทุน Logistic เพื่อลดค่าขนส่ง คาดเริ่มไตรมาส 2/2565 ทำให้คาด Gross Profit Margin กลับสู่ระดับปกติประมาณ 25-26% และคาดกำไรสุทธิอยู่ที่ 1,534 ล้านบาท เพิ่มขึ้น 26% จากประมาณการเดิม และปี 2564 คาดเงินปันผล 0.30 บาท/หุ้น